

REPUBLIKA HRVATSKA

VARAŽDINSKA ŽUPANIJA

OPĆINA VINICA

Općinsko vijeće

KLASA:

URBROJ:

Vinica, ožujak 2023.

Na temelju članka 74. Zakona o komunalnom gospodarstvu („Narodne novine“ broj 68/18, 110/18, 32/20. ) te članka 30. Statuta Općine Vinica („Službeni vjesnik Varaždinske županije“ broj 30/20, 09/21.), Općinsko vijeće Općine Vinica na sjednici održanoj dana ožujka 2023. godine donosi

**ZAKLJUČAK**

**o prihvaćanju Izvješća o izvršenju**

**Programa održavanja komunalne infrastrukture za 2022. godinu**

I.

Prihvaća se Izvješće o izvršenju Programa održavanja komunalne infrastrukture za 2022. godinu.

II.

Izvješće o Izvršenju Programa održavanja komunalne infrastrukture za 2022. godinu prilaže se ovom Zaključku i čini njegov sastavni dio.

III.

Ovaj Zaključak stupa na snagu osmog dana od objave u „Službenom vjesniku Varaždinske županije“.

PREDSJEDNIK

Općinskog vijeća Općine Vinica

Predrag Štromar

Na temelju članka 74. Zakona o komunalnom gospodarstvu („Narodne novine“ broj 68/18., 110/18. i 32/20.) te članka 46. Statuta Općine Vinica („Službeni vjesnik Varaždinske županije“ broj 30/20. i 09/21.) načelnik podnosi

**IZVJEŠĆE O IZVRŠENJU**

**PROGRAMA ODRŽAVANJA KOMUNALNE INFRASTRUKTURE**

**ZA 2022. GODINU**

**I.**

Programomodržavanja komunalne infrastrukture na području Općine Vinica u 2022. godini (u daljnjem tekstu: Program) utvrđen je opis i opseg poslova održavanja komunalne infrastrukture s procjenom pojedinih troškova po djelatnostima i iskaz financijskih sredstava potrebnih za ostvarivanje Programa s naznakom izvora financiranja.

Programom su na osnovi zadataka i mjera utvrđenih na području održavanja prometne i komunalne infrastrukture Općine Vinica, a u skladu s predvidivim sredstvima i izvorima financiranja utvrđenih Proračunom Općine Vinica za 2022. godinu, određeni radovi na održavanju komunalne infrastrukture i to:

* *ODRŽAVANJE NERAZVRSTANIH CESTA*
* *ZIMSKA SLUŽBA – ČIŠĆENJE SNIJEGA*
* *ODRŽAVANJE POLJSKIH PUTEVA*
* *UTROŠAK EL. ENERGIJE JAVNE RASVJETE*
* *ODVODNJA ATMOSFERSKIH VODA*

*(održavanje kanala i graba i propusta uz nerazvrstane ceste )*

* *ODRŽAVANJE JAVNE RASVJETE*
* *ODRŽAVANJE ZELENIH POVRŠINA*

Program sefinancira sredstvima komunalne naknade, komunalnog doprinosa, doprinosa za šume, Proračuna Općine Vinica i ostalim prihodima za posebne namjene.

**II.**

Utrošena su sredstva potrebna za ostvarivanje Programa za razdoblje od 01.siječnja do 31. prosinca 2022. godine u iznosu od 487.531,87 kn, raspoređena kako slijedi:

|  |  |  |  |  |  |  |
| --- | --- | --- | --- | --- | --- | --- |
| RB. | ODRŽAVANJE KOMUNALNE INFRASTRUKTURE | IZVORI  FINANCIRANJA | | PLAN 2022. | IZVRŠENJE 2022. | index |
| 1. | *Održavanje nerazvrstanih cesta(održavanje kolnika, održavanje bankina, uklanjanje raslinja u*  *pojasu nerazvrstanih cesta,*  *održavanje prometne signalizacije,*  *ostali radovi* | | -pr. za pos. namjen(043)  -opći prihodi i primici (011) | 103.000,00 | 102.000,01 | 99,03 |
| 2 | *Zimska služba – čišćenje snijega*  *(uklanjanje snijeg sa nogostupa i kolnika nerazvrstanih cesta, posipavanje kolnika solju i agregatom)* | | -pr. za pos. namjen(043) | 15.000,00 | 15.786,34 | 105,24 |
| 3. | *Održavanje poljskih puteva (porezivanje, šljunčanje )* | | -pr. za pos. namjen(043) | 40.000,00 | 25.087,01 | 62,72 |
| 4. | *Utrošak el.energije – javna rasvjeta* | | -pr. za pos. namjen(043) | 170.000,00 | 151.705,72 | 89,24 |
| 5. | *Odvodnja atmosferskih voda komunalno održavanje kanala i graba i uz propusta uz nerazvrstane ceste*  *(održavanje propusta,održavanje*  *otvorenih kanala)* | | -pr. za pos. namjen(043) | 60.000,00 | 51.815,73 | 86,36 |
| 6. | *Održavanje javne rasvjete (nabava i zamjena rasvjetnih tijela)* | | -opći prihodi i primici (011)  -pr. za pos. namjene (043) | 90.000,00 | 99.630,43 | 110,70 |
| 7. | *Održavanje zelenih površina orezivanje drvoreda, košnja, sadnja cvijeća, čišćenje od smeća)* | | -pr. za pos. namjen(043) | 40.000,00 | 41.506,63 | 103,77 |
| UKUPNO | | | | **518.000,00** | **487.531,87** | **94,12** |

**III.**

Ovo Izvješće objavljuje se u «Službenom vjesniku Varaždinske županije».

Načelnik Općine Vinica

dr.sc. Branimir Štimec, prof.

KLASA:

URBROJ:

U Vinici, 27. veljače 2023. godine